### คำอธิบายรายวิชา

**กลุ่มสาระการเรียนรู้ภาษาไทย ชั้นมัธยมศึกษาปีที่ ๕ - ๖  
รหัสวิชา ท๓๐๒๐๗ รายวิชา TPAT1 ความคิดเชื่อมโยง**

**จำนวน ๐.๕ หน่วยกิต เวลา ๒๐ ชั่วโมง**

**ผลการเรียนรู้**

๑. อธิบายความหมายความรู้เบื้องต้นเกี่ยวกับข้อสอบความคิดเชื่อมโยงเกี่ยวกับคำสั่งและวิธีทำ เขียนความหมายของสัญลักษณ์ได้

๒. วิเคราะห์ วิจารณ์ความคิดเชื่อมโยงเกี่ยวกับคำที่แสดงความเชื่อมโยง คำเชื่อมโยงและความสัมพันธ์ เทคนิคการหาความสัมพันธ์ และผังความคิดเชื่อมโยง ได้อย่างถูกต้อง

๓. วิเคราะห์ ประเมินความคิดเชื่อมโยงแบบซับซ้อน และการเขียนสัญลักษณ์ถูกต้อง และนำมาประยุกต์ใช้ ในชีวิตประจำวันได้

๔. การเขียนคำตอบ เกี่ยวกับการแปลงแผนภาพเป็นรหัสคำตอบ และการประเมินการคิดคะแนน และการหักคะแนนได้อย่างถูกต้อง

**คำอธิบายสาระการเรียนรู้**

**ศึกษา**ความรู้เพิ่มเติมของภาษาในการอธิบายความหมายความรู้เบื้องต้นเกี่ยวกับ ข้อสอบ**TPAT1**ความคิดเชื่อมโยงการวิเคราะห์วิจารณ์ความคิดเชื่อมโยง เกี่ยวกับคำที่แสดงความเชื่อมโยง คำเชื่อมโยงและความสัมพันธ์ เทคนิคการหาความสัมพันธ์ และผังความคิดเชื่อมโยง วิเคราะห์ ประเมินความคิดเชื่อมโยงแบบซับซ้อน และการเขียนสัญลักษณ์ ตลอดจนการเขียนคำตอบ เกี่ยวกับการแปลงแผนภาพเป็นรหัสคำตอบ และการประเมินการคิดคะแนน และการหักคะแนน**โดยใช้ทักษะ** กระบวนการคิดอย่างมีวิจารณญาณ และกระบวนการสร้างทักษะการปฏิบัติ กระบวนการสร้างเจตคติ เสริมสร้างทักษะการคิดวิเคราะห์ วิจารณ์ การแสดงเหตุผล และการประเมินค่ากิจกรรมได้แก่การวิเคราะห์ วิจารณ์ ประเมินคุณค่า เขียนอธิบาย แสดงความคิดเห็น **เพื่อให้**เกิดความสามารถในการสื่อสาร ความสามารถในการคิด ความสามารถในการใช้เทคโนโลยี ความสามารถในการแก้ปัญหา ความสามารถในการใช้ทักษะชีวิต  **พร้อมทั้ง**ใฝ่เรียนรู้ ซื่อสัตย์สุจริต มุ่งมั่นในการทำงาน รักความเป็นไทย และมีความเป็นสุภาพบุรุษอัสสัมชัญ